Richmal Crompton

Richmal Crompton Lamburn (født 15. november 1890 i Bury, død 11. januar 1969 i Chislehurst) var en britisk forfatter, best kjent for sine 38 barnebøker om William, utgitt fra og med Just William og More William, begge i 1922Julia Eccleshare. Beatrix Potter to Harry Potter, portraits of children’s writers. National Portrait gallery, 2002. ISBN 1-85514-342-9justwilliam.co.uk. 

 Liv 
Hun var datter av en prest og skolestyrer, og tok selv utdannelse som lærer ved Royal Holloway College i 1914. Hun underviste i klassiske fag inntil hun i 1923 fikk polio og måtte gi opp undervisningen. Hun var ugift, og aktiv i Suffragettbevegelsen. 

 Bøker 
Selv om hun også skrev noen pikebøker og mer enn 40 bøker for voksne, er det fortellingene om William Brown som er hennes mest populære verk. William er 11 år gammel, gutteaktig skjødesløs og full av energi og virketrang. De 38 bøkene er stort sett novellesamlinger, og sjangeren er som regel situasjonskomedienPeter Hunt. An Introduction to Children’s Literature. Oxford University Press, 1994. ISBN 0-19-289243-6. Den første fortellingen om William ble skrevet for et ukeblad for voksne, Home Magazine, i 1919, og fram til ca 1940 ble de fleste novellene skrevet for lignende voksenpublikum, og med en tvetydig målgruppe av barn og voksne. Familiebladet Happy Mag trykket fortellingene fra 1922 til 1940, og etter at dette bladet opphørte ble fortellingene skrevet for en mer entydig barnemålgruppePeter Hunt. «Retreatism and advance (1914-1945)». I: Children’s Literature, an illustrated history. Edited by Peter Hunt. Oxford University Press, 1995. ISBN 0-19-212320-3. Bøkene kom tettest inntil 1940, og sjeldnere fram til den siste utkom posthumt i 1970.

Serien om William er svært populær i EnglandBetty Greenway «William Forever: Richmal Crompton's Unusual Achievement» I: The Lion and the Unicorn, nr 1, 2001, er fremdeles i handelen, og det utgis også bearbeidede versjoner for yngre barn. Serien har vært filmet flere ganger: i 1940, 1947, 1948 og 1951; og det er laget tv-serier i 1956, 1962–63, 1977–78 og 1994. Den nyeste tv-serien kom i 2010.Se profil på Internet Movie Databasedailymail.co.uk Just William's women: Be nice to them - or they'll scream and scream till they're sick!, 18.12.2010

På norsk finnes romanen Euphemia Tracys oplevelser (1933), den første William-boka Bare William (1947), og en serie med 11 William-bøker utgitt av Gyldendal fra 1976 til 1979, oversatt av Olaf CoucheronNorsk bokfortegnelse.

 Referanser 

 Eksterne lenker 


Kategori:Engelske barnebokforfattere
Kategori:Personer fra Bury
Kategori:Personer fra London
Kategori:Fødsler i 1890
Kategori:Dødsfall i 1969
Kategori:Engelske novellister